СПОРТ "BG Север" - брой 27 (13 - 19 юли 2012 г.)
Краси Бислимов заведе 23-ма в Банско
В планинския курорт Спартак ще изиграе 6 контроли, първата е със Славия
Красимир Бислимов, сн. архив
От началото на седмицата футболистите на Спартак започнаха втория етап от своята лятна подготовка. Старши треньорът Красимир Бислимов заведе 23-ма играчи в планинския курорт Банско, където плевенчани ще тренират до 27 юли. Заниманията на плевенските футболисти са двуразови. Наставникът Красимир Бислимов е доволен от предоставените условия. "Имаме всичко необходимо за една нормална подготовка - заяви младият плевенски треньор. - Най-важното е, че избягахме от плевенските жеги. Тук на базата тренираме няколко отбора, но тревата винаги е свежа, а терените идеално подготовени."
От състава отпаднаха халфовете Борис Борисов и Спас Милушев, които изкараха няколко дневни проби. Те взеха участие в двустранната игра в края на миналата седмица, но не успяха да впечатлят треньорското ръководство. В Банско е защитникът Цветомир Панов. Бранителят си реди трансфер в чужбина, който ако не се осъществи до няколко дни, Панов ще играе за Спартак през новото първенство. С неговото привличане селекцията ще бъде почти завършена. За двустранната игра Бислимов бе разделил своите възпитаници на два отбора. Станислав Антонов, Кристиян Григоров, Петър Ванков, Милен Тодоров, Станислав
Иванов,Янислав Иванов, Тихомир Тодоров, Васил Шопов, Станислав Краев (Ивайло Дангуров), Десислав Русев и Симеон Рудашки играха за единия отбор, а в другия бяха включени Васил Тодоров (Ангел Маринов), Мариян Блажев, Цветомир Панов, Михаил Милчев, Тони Паликрушев, Любомир Иванов (Спас Милушев), Ивайло Раденцов, Цветан Петров, Владислав Василев, Любомир Тодоров и Борис Борисов. Двубоят приключи 2:2, като головете вкараха Д. Русев, Л.Тодоров, С.Рудашки и И. Раденцов от дузпа.
След тегленето на жребия за програмата в Б група за новото първенство стана ясно, че планираната контрола с Пирин (Разлог) няма да се играе, защото двата състава се срещат още в първия кръг в Разлог. В неделя, 15 юли, плевенчани ще играят контрола със Славия.
Групата на Спартак в Банско:
Станимир Антонов, Васил Тодоров, Ангел Манолов;
Кристиян Григоров, Петър Ванков, Михаил Милчев, Милен Тодоров, Тони Паликрушев, Цветомир Панов;
Станислав Иванов, Цветан Петров, Тихомир Тодоров, Ивайло Раденцов, Любомир Иванов, Васил Шопов, Янислав Иванов, Мариян Блажев;
Симеон Рудашки, Любомир Тодоров, Десислав Русев, Владислав Василев, Станислав Краев, Ивайло Дангуров.
Програмата за контролните срещи в Банско:
15 юли (неделя): Спартак - Славия;
18 юли (сряда): Спартак - Пирин (Гоце Делчев);
21 юли (събота): Спартак - Беса (Кавая, Албания)
26 юли (четвъртък): Спартак - Миньор (Перник);
27 юли (петък) - приключва лагерът в Банско.
Ресторант Кошари четвърти на Ариана Аматьорска лига
За пръв път плевенски отбор достига до полуфиналите в турнира, сн. архив
Плевенският отбор Ресторант Кошари се класира на четвърто място на финалите на Ариана Аматьорска лига 2012. Надпреварата се проведе в Пловдив на централния площад, като бе изграден специален мобилен стадион за турнира. Въпреки високите температури, срещите се радваха на сериозен зрителски интерес. Плевенските футболисти започнаха турнира с две убедителни победи - 4:0 над Анархия и 3:0 срещу Ластери, и на практика предсрочно си осигуриха участие във фазата на елиминации. Подобно на големите отбори, които на големи първенства пестят сили, в третата среща в групата си отборът на Ресторант Кошари подходи по-лежерно и загуби с 0:2 от представителя на домакините Калояново. За поражението допринесе фактът, че при първия гол топката не мина голлинията, но реферите удариха на домакините едно рамо, което за тях бе безценно и те се класираха втори в групата след плевенчани.
На четвъртфиналите тимът на Цеко Николов вече игра максимално концентриран. Внимателни в защита, плевенчани нападаха мълниеносно и с два бързи гола напълно обезвериха съперника си Железник. Нашите момчета допуснаха един гол, но с крайното 2:1 си осигуриха място сред четирите най-добри отбора в България. До този момент плевенски отбор не бе достигал до толкова високо стъпало в Ариана Аматьорска лига.
На полуфиналите Ресторант Кошари загуби с минималното 0:1 от бъдещия шампион RESPECT в един равностоен двубой.Колективна грешка позволи на съперника да вкара единствения гол, а след това и малшансът попречи на плевенчани при завършващия удар пред противниковата врата. След разочароващата загуба на полуфинал, на нашите съграждани не им бе въобще до малък финал и в спор за третото място те отстъпиха с 3:6 на Калояново, въпреки че повеждаха с 1:0 и 2:1.
Шампион стана отборът на RESPECT от Варна, който спечели националния турнир Ариана Аматьорска Лига 2012 след победа на финала с 2:1 над шампиона на София Клетката. Футболното зрелище беше проследено от около 1 000 зрители на трибуните и около мобилния стадион "Ариана Арена" в центъра на Пловдив. Двата отбора изнесоха атрактивен финален двубой с превъзходство на RESPECT.
Голямата награда за победителя в Ариана Аматьорска Лига - мач срещу професионалния първенец на страната, прикова интереса на спортната общественост в Пловдив. Шампионите на Ариана RESPECT излязоха в демонстративен двубой срещу Лудогорец, малко след като спечелиха титлата на турнира. Мачът завърши с резултат 5:2 в полза на професионалистите.
Купата на Ариана и медалите на шампионите бяха връчени от старши треньора на Лудогорец Ивайло Петев, а зам.-кметът на Пловдив Георги Титюков връчи сребърните медали на Клетката.
За втора поредна година Ариана връчи специално индивидуално отличие - "Талант на турнира", с възможност за проби в лагера на националния шампион. Шансът да тренира в тима на Ивайло Петев получи Димитър Цветанов от състава на бургаския финалист Бастун. През изминалите три дни той показа, че притежава необходимите спортно-технически качества и умения, за да опита да играе наравно с професионалистите. От Лудогорец заявиха, че ще посрещнат с голямо желание непрофесионалиста и ще му дадат шанс да докаже своите перспективни качества.
Връчени бяха и индивидуални награди:
Голмайстор на Ариана Аматьорска Лига 2012 стана Филип Филипов от Клетката с 10 отбелязани попадения.
За най-добър вратар бе определен Иван Дичев от Клетката.
Наградата за феърплей получи Светлозар Окатов от състава на Анархия (Русе).
Осем български града посрещнаха регионалните състезания в Ариана Аматьорска Лига в периода април - юли 2012 г. Непрофесионалното футболно първенство на Ариана се превърна в една от най-популярните прояви за масовата спортна общественост в страната. В турнира участваха над 1 200 аматьорски отбора от цялата страна с над 12 000 непрофесионални футболисти.
Отборът по спортен бридж Найтингейл от Плевен спечели четвъртия кръг на Западната лига, който се състоя в Червен бряг. В надпреварата взеха участие 8 отбора, разделени в две групи по 4 състава, които играха "всеки срещу всеки" мачове по 12 дона. Първите два отбора от групите се класираха за полуфиналите, а другите отбори за 5 - 8 място, като мачовете във финалния етап са по 16 дона. Отборът на плевенския Найтингейл тръгна трудно в своята предварителна група. Плевенчани изпитаха известни затруднения, след като победиха отбора на Враца, загубиха от Перник и направиха равен с домакините от Каро от Червен бряг. Това се оказа достатъчно отборът на Найтингейл да се класира за финалните плейофи, където на полуфинала разгроми Кинг (София), а на финала за втори път в турнира победи убедително отбора на Враца, който остана втори в състезанието. На трето място се класира отборът на Сириус (Враца). Плевенчани играха в състав: Слави Алексиев, Румен Маринчев, Златко Сариев, Юри Николов и Александър Иванов.
Другият плевенски отбор - Славяново, игра добре, но нямаше шанс. След 2 победи и минимална загуба в предварителната групата отборът завърши трети с равни точки с втория Сириус, но със загуба в директния двубой. В плейофите първо победи Каро, но после загуби от Перник и остана шести. Отборът на Славяново игра в състав: Димитър Ненов, Олег Петракиев, Георги Боянов, Румен Върбанов и Вене Венев.
В генералното класиране Найтингейл (Плевен) поведе убедително с 34 точки и вече е на цели 9 точки пред най-сериозния му конкурент Кюстендил, който в този кръг завърши едва 7-и.
Следващият кръг на лигата е на 25 август в Перник.
Програма Б група - есен 2012
1 кръг, 11 август
Калиакра (Каварна) - Сливен
Любимец - Спартак (Варна)
Шумен - Видима (Севлиево)
Спартак (Плевен) - Чавдар
Видима - Нефтохимик
Септември - Шумен
Спартак (Варна) - Банско
Бдин - Любимец
Сливен - Раковски
Пирин - Спортист
Спортист - Спартак (Плевен)
Калиакра - Пирин
Банско - Бдин
Шумен - Спартак (Варна)
Нефтохимик - Септември
Чавдар - Видима
Спартак (Плевен) - Видима
Септември - Чавдар
Бдин - Шумен
Сливен - Банско
Светкавица - Любимец
Пирин - Раковски
Спортист - Калиакра
Раковски - Спортист
Нефтохимик - Бдин
Чавдар - Спартак (Варна)
Видима - Септември
Спартак (Варна) - Видима
Сливен - Нефтохимик
Пирин - Банско
Спортист - Любимец
Любимец - Калиакра
Банско - Спортист
Шумен - Пирин Разлог
Нефтохимик - Светкавица
Чавдар - Сливен
Видима - Бдин
Септември - Спартак (Варна)
Бдин - Септември
Сливен - Видима
Светкавица - Чавдар
Пирин - Нефтохимик
Спортист - Шумен
Раковски - Любимец
Любимец - Спартак (Плевен)
Банско - Раковски
Нефтохимик - Спортист
Чавдар - Пирин
Видима - Светкавица
Спартак (Варна) - Бдин
Спартак (Плевен) - Бдин
Сливен - Спартак (Варна)
Светкавица - Септември
Пирин - Видима
Спортист - Чавдар
Раковски - Шумен
Нефтохимик - Раковски
Чавдар - Калиакра
Видима - Спортист
Септември - Пирин
Спартак (Варна) - Светкавица
Бдин - Сливен
Спартак (Плевен) - Сливен
Светкавица - Бдин
Пирин - Спартак (Варна)
Спортист - Септември
Калиакра - Видима
Раковски - Чавдар
Любимец - Нефтохимик
Банско - Шумен
Шумен - Спартак (Плевен)
Нефтохимик - Банско
Чавдар - Любимец
Спартак (Варна) - Спортист
Бдин - Пирин
Пирин - Сливен
Спортист - Бдин
Калиакра - Спартак (Варна)
Раковски - Септември
Любимец - Видима
Банско - Чавдар
Шумен - Нефтохимик
Чавдар - Шумен
Видима - Банско
Септември - Любимец
Бдин - Калиакра
Сливен - Спортист
Светкавица - Пирин
Спортното - училището за шампиони в Плевен
Възможност и вие да станете шампиони, да учите в модерна сграда с общежитие и ученически стол и през следващата учебна година ви дава единствено Плевенското спортно училище "Георги Бенковски". Борба, лека атлетика, футбол, карате, акробатика, баскетбол, бокс, волейбол, тенис на маса, гребане, вдигане на тежести, скокове на батут, кикбокс са видовете дисциплини, към които можете да се ориентирате още това лято. Стига да обичате спорта и да мечтаете за олимпийски, световни и европейски изяви.
Вторият тур на приемните изпити за проверка на способностите по съответния вид спорт ще се проведат на 22, 23 и 24 август - изпит по всички видове спорт за момичета и момчета, които ще бъдат в 5, 6 и 7 клас, както и за попълване на незаети и освободени места за 8 и 9 клас.
Какво трябва да направите? Да попълните заявление по образец, да се снабдите с копие от удостоверение за завършен клас и с копие от акт за раждане, да имате медицинско свидетелство от личния лекар, както и застрахователна полица "Злополука" за дните на изпита по вида спорт. Срокът за подаване на документи е до 19 август.
Ако искате да се информирате за още подробности, достатъчно е да отидете до училището на ул. "Генерал Владимир Вазов" №1 или да наберете един от двата телефона: 064824894 - на директора, 064822952 - на пом.директора. Електронният адрес на училището е supleven@abv.bg.